**ΟΔΗΓΙΕΣ ΓΙΑ ΤΗ ΣΥΝΑΨΗ ΨΗΦΙΑΚΗΣ ΣΥΜΒΑΣΗΣ ΑΝΑΠΛΗΡΩΤΩΝ ΕΕΠ**

Οι προσληφθέντες αναπληρωτές/τριες ΕΕΠ (σε ΚΕΔΑΣΥ και ΣΔΕΥ) οφείλουν να παρουσιαστούν και να αναλάβουν υπηρεσία από την **Τετάρτη 01 έως και την Πέμπτη 02 Μαρτίου 2023** **απευθείας στα ΚΕ.Δ.Α.Σ.Υ. πρόσληψής τους.** **Την επόμενη εργάσιμη ημέρα οι προσλαμβανόμενοι σε Σ.Δ.Ε.Υ. θα παρουσιαστούν στο σχολείο έδρας του Σ.Δ.Ε.Υ.**

**Η ανάληψη υπηρεσίας των αναπληρωτών θα γίνει απευθείας στο ΚΕ.Δ.Α.Σ.Υ.**

Οι αναπληρωτές/τριες θα έχουν πρόσβαση στην εφαρμογή σύναψης ψηφιακής σύμβασης, ως εκ τούτου **η ψηφιακή σήμανση ανάληψης υπηρεσίας στο MySchool από τον προϊστάμενο του ΚΕΔΑΣΥ θα πρέπει να ολοκληρώνεται μέχρι τις 14.30 της εκάστοτε ημέρας που έχει οριστεί́ για ανάληψη υπηρεσίας,** προκειμένου στη συνέχεια να διενεργούνται οι απαραίτητες επεξεργασίες ενημέρωσης στα πληροφοριακά συστήματα ΕΡΓΑΝΗ και Διαύγεια.

**Οι προσλαμβανόμενοι αναπληρωτές/τριες** **θα πρέπει να εισέλθουν στο anaplirotes.gov.gr** της Ενιαίας Ψηφιακής Πύλης του κράτους **και με τη χρήση των ατομικών τους κωδικών στο taxisnet** **να συνάψουν ψηφιακή σύμβαση μέχρι τις 14:59 της ίδια μέρας που παρουσιάζονται στα ΚΕ.Δ.Α.Σ.Υ.** (απαιτείται πρόσβαση στο Διαδίκτυο από φορητή ή σταθερή συσκευή). Σε διαφορετική́ περίπτωση, δεν διασφαλίζεται η ανάληψη υπηρεσίας του αναπληρωτή́ τη συγκεκριμένη ημέρα. Με τη σύναψη της ψηφιακής σύμβασης, οι αναπληρωτές/τριες θα ενημερωθούν με μήνυμα sms εντός 48 ωρών, για τη λήψη έγκυρου ψηφιακού αντιγράφου της σύμβασής τους το οποίο θα είναι διαθέσιμο στην εφαρμογή anaplirotes.gov.gr και θα περιέχει ενσωματωμένη την προηγμένη ψηφιακή σφραγίδα του Υπουργείου Παιδείας και Θρησκευμάτων.

**ΠΡΟΣΟΧΗ: Η ανάληψη υπηρεσίας των αναπληρωτών/τριών και η σύναψη της ψηφιακής σύμβασης στο anaplirotes.gov.gr πρέπει να ολοκληρωθούν μέχρι τις 14:59 της ημέρας ανάληψης υπηρεσίας.**